Hei, denne artikkelen er over ett år gammel og kan inneholde utdatert informasjon

Vurdert av Morten Pedersen og Joachim Baardsen.

1. Alexander Tettey - Norwich (6)

NR. 2: Markus Henriksen. Foto: Berit Roald / NTB scanpix Vis mer

Med stor lederevne, rå kraft og vinnervilje som noen av sine fremste egenskaper, inspirerer Tettey lagkamerater både på landslaget og i Norwich. «Å spille med hjertet utenpå drakta» er et slitt uttrykk, men for Tettey finnes det ikke noe annet alternativ. Det siste året har han utviklet seg til å bli en dynamisk og langt mer ballsikker midtbanespiller som det oser selvsikkerhet av. Per nå er ingen bedre.

• Les intervju med Tettey om årets gjennombruddssesong (Dagbladet Pluss)



• Les Morten Ps kommentar: «Det er aldri for seint å bli best»

NR. 3: Omar Elabdellaoui. Foto: Scanpix Vis mer

2. Markus Henriksen - AZ (7)

Hentet inn fra landslagskulden av Per-Mathias Høgmo før Norges seks siste EM-kvalikkamper. Ble en nøkkelspiller som både scoret selv og assisterte lagkamerater. Er nederlandske AZ Alkmaars fremste ledestjerne. På 22 kamper fra start har kapteinen notert seg for 11 nettkjenninger og fem målgivende pasninger.

NR. 4: Håvard Nordtveit. Foto: Scanpix Vis mer

3. Omar Elabdellaoui - Olympiakos (2)

Spilte samtlige minutter i Champions League da Olympiakos var nær ved å gå videre fra en knallhard gruppe, inkludert Bayern München, Arsenal og Dinamo Zagreb. Også på det norske landslaget har den fotrappe backen vært selvskreven. Har fremdeles et stort forbedringspotensial, men det gjør ham bare ekstra spennende.

4. Håvard Nordtveit - Mönchengladbach (5)

Har gått fra benken både på landslaget og i Borussia Mönchengladbach til en av de største profilene i tysk Bundesliga i løpet av sesongen. Bidrar med klokskap, ballsikkerhet og duellkraft. Har også scoret flere spektakulære mål. Det har fanget interessen til en rekke beilere, og derfor forlater Nordtveit trolig Tyskland til sommeren.

5. Per Ciljan Skjelbred - Hertha (3)

Trønderen nyter stor tillit under klubbtrener Pál Dárdai i Hertha Berlin. Mens Skjelbred har spilt mye ute av posisjon på landslaget, som kant, har den løpssterke 28-åringen fått utløp for ballvinneregenskapene sine som en av to sentrale midtbanespillere i den tyske hovedstaden. Er blitt en bauta.

NR. 7: Jo Inge Berget. Foto: Scanpix Vis mer

6. Rune Jarstein - Hertha (39)

Var nær en overgang til Celtic sist sommer. Så ble daværende førstekeeper Thomas Kraft skadet. Siden den gang har Jarstein hatt en av de beste redningsprosentene i Bundesliga. Startet også landskampen mot Estland tidligere i uka - og holdt nullen.

NR. 8: Foto: Bjørn Langsem / Dagbladet Vis mer

7. Jo Inge Berget - Malmö (49)

Etter en serie imponerende prestasjoner i Malmö-trøya, blåste Hadeland-gutten et nytt liv i den norske EM-drømmen med to briljante scoringer i 2-0-bragden over Kroatia. Er et av mange bevis på denne topp ti-lista på at man aldri må gi opp selv om man møter motgang.

8. Vegard Forren - Molde (9)

Har stabilisert seg på et nivå som overgår alle de andre norske midtstopperne. Ikke bare er Forren god med ballen, han kan også ta av press og starte avgjørende angrep i neste sekvens. Essensiell både for Norge og Molde. Ønsker seg til utlandet i sommer.

9. Joshua King - Bournemouth (8)

Vraket til Norges skjebnekamper mot Ungarn i høst etter flere svake opptredener. I etterkant har karen fra Romsås tatt tak i treningsarbeidet og opplevd suksess i Premier League. Scoret for første gang i seniorkarrieren i to kamper på rad i oppgjørene mot Newcastle og Swansea.

NR. 11: Stefan Johansen. Foto: Scanpix Vis mer

10. Ole Kristian Selnæs - Saint-Etienne (48)

Var på vei bort fra Rosenborg da Kåre Ingebrigtsen ble ansatt høsten 2014, men med en skreddersydd rolle i dypet på midtbanen var Selnæs kanskje Tippeligaens aller beste spiller i fjor. Har også løst overgangen til franske Saint-Etienne på en god måte. Neste mål er fast plass på landslaget.

11. Stefan Johansen - Celtic (1)

Kåret til Norges beste spiller i fjor. Siden den gang har Johansen møtt mye motgang. Spilte samtlige av Norges EM-kvalifiseringskamper, men evnet sjeldent å styre spillet på samme måte som vi vet han kan. Også slitt for Celtic. Forhåpentligvis løfter Johansen seg igjen i tiden som kommer.

NR. 13: Iver Fossum. Foto: Scanpix Vis mer

12. Martin Linnes - Galatasaray (25)

Bare Høgmos forkjærlighet for Elabdellaoui hindrer Linnes fra å være bankers på landslaget. Har vært Tippeligaens beste back i flere sesonger. Signeringen for Champions League-aktuelle Galatasaray kan gi Linnes utfordringen han trenger for å utvikle seg ytterligere.

NR. 14: Alexander Søderlund. Foto: Scanpix Vis mer

13. Iver Fossum - Hannover (22)

Bare 19 år, men spiller med klokskapen til en som er dobbelt så gammel. 11 scoringer og seks assist for sølvlaget Stømsgodset gjør Fossum til en av få målfarlige midtbanespillere i Norge. Har en stor karriere foran seg - både på landslaget og på Europas øverste nivå. Foreløpig i Hannover.

NR. 15: Brede Hangeland. Foto: Scanpix Vis mer

14. Alexander Søderlund - Saint-Etienne (NY)

Bang. Bang. Bang. Slik lød tysværbuens scoringsfrekvens i Tippeligaen 2015. Like effektiv har ikke den tidligere RBK-spilleren vært på landslaget, men Søderlund bidrar alltid med en ulastelig arbeidsinnsats. Belønnet med lukrativ overgang til franske Saint-Etienne i vinter.

15. Brede Hangeland - Crystal Palace (16)

Den levende stopperlegenden har gjort seg bemerket i den norske spilldebatten det siste året, men også på banen. Hangeland har bevist at han fremdeles holder et meget høyt nivå i flere Premier League-kamper for Crystal Palace. Er parallelt valgt som nytt styremedlem i Viking, og legger trolig opp i sommer.

16. Mohamed Elyounoussi - Molde (28)

17. Even Hovland - Nürnberg (15)

18. Ørjan Nyland - Ingolstadt (13)

19. Fredrik Midtsjø - RBK (NY)

20. Haitam Aleesami - IFK Göteborg (NY)

21. Valon Berisha - Salzburg (34)

22. Adama Diomande - Hull (NY)

23. Pål André Helland - RBK (37)

24. Birger Meling - Stabæk (NY)

25. Jonas Svensson - RBK (NY)

26. Daniel Berg Hestad - Molde (NY)

27. Martin Ødegaard - Real Madrid (10)

28. Tom Høgli - FCK (14)

29. Håvard Nielsen - Freiburg (12)

30. Jone Samuelsen - ODD (19)

31. Marcus Pedersen - Strømsgodset (NY)

32. Nicolai Næss - Stabæk (NY)

33. Veton Berisha - Greuther Fürth (NY)

34. Mats Møller Dæhli - Freiburg (4)

35. Morten Thorsby - Heerenveen (NY)

36. Harmeet Singh - Molde (20)

37. André Hansen - RBK (50)

38. Gustav Wikheim (Gent) (41)

39. Kristoffer Ajer - Start (Celtic til sommeren) (NY)

40. Etzaz Hussain - Sivasspor (NY)

41. Alexander Sørloth (Groningen (NY)

42. Steffen Hagen - ODD (45)

43. Eirik Hestad - Molde (NY)

44. Martin Samuelsen - Peterborough (NY)

45. Jørgen Skjelvik - RBK (NY)

46. Fredrik Aursnes - Molde (NY)

47. Stefan Strandberg - Krasnodar (NY)

48. Magnus Wolff Eikrem - Malmö (46)

49. Ola Kamara - Columbus Crew (40)

50. Tore Reginiussen - RBK (30)

• Vi har vektlagt prestasjonene det siste året, potensial og skadehistorikk.

• Fjorårets plassering er oppgitt i parantes

